Aoalecten zur Geschichte der Reformation und des Ilumanisraus in Schwaben. 115 



Ravensburg. X. 7. Januar 1519. 



Michael Hummelbsrgius Rauenspurgensis Rhegio poetae 



laureato S. P. D. 



Quam tenere me diligas, eleg-antissime Urbane, tuae literae 

 perfacile ostendunt, quibus singularem erga me beneuolentiam 

 et amorem tuum plane cognosco. Debeo reuera Joacimo meo 

 Egellio ~oi TOTc vijv v£ovjjj.5'!w multam gratiam, qui me tuae ami- 

 citiae insinuauit et me tarn docto tamque iucundo adauetauit 

 amico, quo de vel summa quaeque mihi audeam poUiceri. Ac 

 uicissim lubens debeam me totum tibi et offere et deuouere ac 

 Omnibus offieiis te colere et obseruare amicum adeo nae can- 

 didum. Constanter mihi persuadeo, meam amicitiam tibi non 

 iniueundam fore, quam iudies magis atque magis reddam (si 

 Musis placet) iucundiorem. Et certe quasi in harena digladia- 

 turus contendam, mutuo amore (nisi cl»v acTrict -/.al os'jpl [j.ay,pw 

 obuius insurgas) te superare, sine tamen ignominia tua. Nosti 

 etenim in eiuscemodi pugna etiam herbam porrexisse ' laudem 

 habere. Ubi absque inuidia etiam acerrime manus conseruntur, 

 nee alterius palma alteri dedecus parit, athletae coronantur 

 omnes, brabeo donantur omnes. Age igitur Urbane, omnium 

 urbanissime, nostram hanc amicitiam crebris et politissimis tuis 

 literis candide foueas. Kon patiar ipse uel ulla mea neghgentia 

 eam deturpari, uel immodico silentio dissolui. Imo r.y.^nl ü-rfiz: 

 -y.vv. Te O'j[;.o) ut usque graudescat diligenter curabo, ut qualem 

 maxime optas amicum, talem me habeas, quo ad uoluptatem, 

 honorem atque etiam commodum utut lubet familiariter utaris. 

 Libelli tui, de quibus tu alias plura coram, si inuulgati sunt, 

 me etiam domi meae salutent, ut dum te praesentem non licet, 

 saltem ingenii tui ueram imaginem, monumentum et pignus 

 amoris habeam. Me, ut coepisti, amare pergas uelim. Vale feli- 

 citer carissime et eruditissime Urbane. Cursim ex museo uostro. 

 Rauenspurgi VII eid. Januarios MDXIX. 



Fol. 102 ff. 



' cf. Erasmi Adagria 316. 



